b'\n_START_ARTICLE_\nBryce Robinson\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nBryce Robinson se je rodil v Albuquerqueu, Nova Mehika, Zdru\xc5\xbeene dr\xc5\xbeave Amerike. Ima mlaj\xc5\xa1ega brata Thomasa, ki se je tako kot on preizkusil tudi v igralskih vodah, najbolje pa ga poznamo kot Noaha iz ene izmed epizod televizijske serije Heroji.\n_START_SECTION_\nKariera\n_START_PARAGRAPH_\nS svojo igralsko kariero je Bryce Robinson za\xc4\x8del v starosti \xc5\xa1est let, leta 2006 z igranjem v raznih televizijskih serijah, med drugim tudi Monk, Talenti v belem, Brez sledu in MADtv._NEWLINE_Leta 2007 je dobil vlogo Connorja v televizijski seriji Doma\xc4\x8di kraj, v kateri je nastopil v \xc5\xa1tirih epizodah serije. Istega leta smo ga lahko opazili v televizijskih serijah Medium in Posebna enota. Naslednjega leta, torej leta 2008 je nastopil v Showtimeovi televizijski seriji Dexter, dobil pa je tudi svoji prvi dve filmski vlogi. Prva je bila v filmu Bo\xc5\xbei\xc4\x8d na kvadrat ob Reese Witherspoon in Vinceu Vaughnu, druga pa v filmu Marley in jaz ob Jennifer Aniston in Ownu Wilsonu, kjer je dobil vlogo njunega sina Patricka pri sedmih letih. Leta 2009 smo ga lahko videli v filmu The Danny McKay Project (ki ga je tudi post-produciral) in televizijski seriji FlashForward._NEWLINE_Pred kratkim smo ga lahko videli v vlogi JD-ja v televizijski seriji Zlo\xc4\x8dinski um, v kinematografe pa je pri\xc5\xa1el njegov novi filmski projekt, film Valentinovo, kjer poleg Taylorja Lautnerja, Anne Hathaway, Bradleyja Cooperja, Jessice Biel, Taylor Swift, Ashtona Kutcherja, Emme Roberts, Jennifer Garner, Patricka Dempseyja in Jamieja Foxxa igra prvi\xc4\x8d zaljubljenega peto\xc5\xa1olca Edisona. Film je tudi post-produciral. V kinematografe pa bo letos pri\xc5\xa1el tudi film The Baster, v katerem ima Bryce Robinson vlogo devetletnega Sebastiana, starej\xc5\xa1o verzijo originala, ki ga igra njegov mlaj\xc5\xa1i brat, Thomas Robinson.'